 Proza - : - Arevahar de Paul Bogdan : - Arevahar de Paul Bogdan"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > ingerul... (Poezie) > Concursuri... (Concurs) > Viata ca un... (Poezie) > in gluma,... (Poezie) > Turneul... (Articol) > Jurnal 1 ... (Personale) > Lupta ... (Poezie) > Cadere... (Poezie) > Glasuri ... (Poezie) > Concurs de... (Concurs) > Aproape... (Poezie) > iluzie de... (Poezie) > Poezia ... (Poezie) > inainte de... (Poezie) > Hrana ... (Poezie) > in... (Poezie) > Dumitru... (Articol) > Petitie... (Articol) > Nici prin... (Poezie) > Lansari de... (Articol) > Domnule... (Articol) > Nicolae... (Articol) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 1793602 index.html' > Vizionari: 6208 > Arevahar proza [ ] vol. ii, act i - - - - - - - - - - - - - - - - - - - - - - - - - de Paul Bogdan [Paul Bogdan ] 2008-07-22 | | Actul i Personaje: Harut Scena va trebui sa fie de o complexitate tehnica fantastica. Personajul trebuie sa mearga la inceputul actului prin stradute stramte, intr-o anumita directie, fara sa se opreasca. Proabil se va folosi o banda rulanta ascunsa de ochii spectatorilor, undeva, la zece centimetri sub nivelul scenei. Lumina va fi portocalie, alternand cu intunericul dens. ideal ar fi daca sala, cu tot cu spectatori, ar putea fi transbordata pe parcursul spectacolului in Orasul Vechi al ierusalimului. in sfarsit, acestea sunt doar sugestii care ar trebui sa ajute regizorul si chiar ca nu este treaba autorului. in fond, fiecare regizor are libertatea de a-si imagina piesa si de a o pune in scena. De asemenea, fiecarui spectator trebuie sa i se dea libertatea de a-si imagina actiunea. Harut este imbracat in rasa lunga, neagra. Este caucazian. Are parul lung, legat in coada la ceafa. Barba lunga si rara ii coboara pana la piept. Este ucativ si inalt, putin adus de spate. Ce este impropriu unui astfel de discurs narativ ca cel care va urma, este ca acesta nu va fi rostit de catre un povestitor aflat undeva in culise, inregistrat pe banda de magnetofon sau suport digital, ci este rostit chiar de catre personaj, de catre Harut. Vocea lui Harut nu trebuie sa aiba un timbru special. Nu este nici un cantaret de exceptie dar nici un gajait. De aceea, alegerea personajului din acest punct de vedere nu contituie o problema. Harut incepe sa vorbeasca, in timp ce toata iluminatia si recuzita se misca in jurul lui, dupa cum urmeaza: Se abatuse din drumul obisnuit. Ocolea "Drumul Crucii" mergand prin cotloanele intunecoase si stramte, citind uneori pe obloanele magazinelor de suveniruri, inchise acum, noaptea, inscriptiile arabesti. Niciodata nu ii fusese teama de atacurile teroriste ce tineau prima pagina a cotidianelor. Cu atat mai putin, cand se indrepta pentru ultima oara spre Sfantul Mormant, teama ar fi putut sa i se strecoare in suflet, sa ii starneasca cine stie ce instinct de supravietuire, care l-ar fi facut sa aleaga alt drum, unul pazit de soldati si iluminat de lampile fluorescente, portocalii, ale orasului vechi. Era un gest de penitenta pe care si l-ar fi dorit, in subconstient, savarsit printr-un martirium. intuia ca desprinderea de aceste locuri este inceputul epuizarii sale spirituale. "Lumea, isi spunea in gand, nu este pentru cei slabi." Or el se considera un om slab, vulnerabil in fata tentatiilor pe care le ofera un mare oras ca Bucurestiul. Crescuse in manastire de la varsta de doisprezece ani iar acum, cand abia implinise douazeci si trei, era speriat de gandul ca toata materia din seminarul si institutul teologic nu il va putea ajuta sa faca fata incercarilor la care este supus orice tanar, nepriceput in ale vietii, de catre efervescenta unei vieti intr-o comunitate religioasa, disparata si neprotejata de zidurile manastirii, asa cum era comunitatea din Bucuresti, careia ii fusese repartizat, probabil intr-un post de administratie. iesind dintr-o piateta intunecata, a vazut in semiintuneric poarta stramta ce da in curtea Bisericii Sfantului Mormant. Deasupra, pe o tabla aproape ruginata, sta scris: Holy Sepulchre. S-a aplecat din obisnuinta pentru a pasi in curte cu toate ca inaltimea portii ii permitea accesul nestanjenit. Asa intra in toate bisericiile, obicei pe care si-l insusise dupa ce ascultase intr-o ora de curs explicatia data de un episcop despre portile joase ale bisericilor vechi. Unii spuneau ca motivul ar fi umilinta de care trebuie sa dea dovada un credincios care paseste in biserica; altii, ca o astfel de poarta era mai usor de aparat din interior. Ambele motive i se pareau plauzibile de aceea, de fiecare data cand intra intr-o biserica se apleca si-si reamintea aceasta explicatie pe care o alunga din minte cu o rugaciune. si-a desprins cu greu privirea de pe amalgamul de roci din care era construita curtea. Marmura din diferite epoci, bazalturi si carpeli cu ciment, un mozaic atat de cunoscut, despre care nu gandise niciodata ca la un lucru de la care va fi nevoit sa-si ia adio. De fapt, tot ce il inconjura, navalea peste el. Fiecare piatra si bucata de lemn, ii starnea o amintire, iar faptul ca nu ii vor mai fi accesibile, il facea sa incerce o memorare rapida, disperata. Scena se reduce acum la o incapere mica, dreptunghiulara, luminata de cateva candele, ce are o singura intrare scunda, situata inspre public. intrarea este atat de mica incat un singur spectator dintre cei prezenti poate vedea ce se intampla inauntru. Acest spectator, care ar putea deveni personaj al piesei, se intoarce inspre sala si mimeaza ceea ce vede, fiindu-i interzis sa vorbeasca deoarece ar acoperi cu vocea murmurele lui Harut ce abia se aud din interior. Spectatorul mimeaza cu gesturi largi o piatra de mormant situata la o inaltime de aproximativ un metru de la pamant, in partea de rasarit a caruia este situata o icoana de argint masiv, un basorelief ce reprezinta invierea, greu de cateva zeci e kilograme. Un iisus invingator, cu steagul intr-o mana si cu semnul binecuvanarii sculptat pe cealalta mana, ingrozeste cativa soldatei, de argint si ei, in timp ce-l priveste pe Harut si pare ca-l asculta. Vocea lui Harut se aude in continuare: A petrecut o buna parte din noapte ingenunchiat, cu fruntea spijinita de marmura Mormantului, gandindu-se la viata de pana acum, cerand putere si multumind pentru cele ce i se vor intampla de acum incolo. Sentimentele erau contradictorii. Pe de o parte, se bucura ca va putea iesi dintr-o manastire unde nu putuse sa-si implineasca visul de a studia, de a-si insusi toate cunostintele invatatilor bisericii , prin care spera sa ajunga la Dumnezeu, si in mod rational; iar pe de alta parte, o teama indefinita punea stapanire pe el cu fiecare ceas care il apropia de plecare. Programul fix, ordinul calugaresc in care traise pana atunci, lipsa grijilor lumesti, ii dadusera intotdeauna un sentiment de siguranta. Ruperea de toate acestea ii provoca aceleasi trairi pe care le avusese cand pasise prima oara pe poarta manastirii, cand incepuse o noua viata, desprins prea curand din familie. Se nascuse intr-o familie numeroasa, in Beirut, in timpul razboiului civil. Prea multe lucruri nu isi amintea. Grija mamei pentru ziua de maine, armele tatalui acunse sub dusumele si moartea timpurie a fratelui sau mai mare, impuscat pe strada, erau singurele secvente care ii mai veneau in minte uneori, noaptea, inaite de a adormi. Mama sa vazuse scoala de la iesusalim ca pe o salvare. L-ar fi trimis oriunde. Orice loc era de preferat insangeratului Beirut, unde moartea putea surprinde pe oricine, oriunde, oricand. si apoi, ura. Ura era alt lucru de care trebuia sa il fereasca. Vazuse dusmanii atat de crunte si razbunari atat de infioratare incat pana si ea, o femeie simpla care nu strabatuse toata viata un drum mai lung decat acela de pana la piata, stiuse ca aceste sentimente vor trece din tata in fiu, zeci de ani, neputand niciodata sa-si altereze intensitatea provocata de sangele acelei generatii. Spectatorii sunt nemultumiti de faptul ca acela care explica nu se mai misca de la o vreme. Li se pare ca inauntrul camerei se intampla mult mai multe lucruri decat cele pe care le pot intelege din miscarile celui caruia i se atribuise acest rol, de povestitor mut. Degeaba incearca acesta sa ii linisteasca si sa le explice prin semne ca Harut este nemiscat si ca priveste incontinuu basorelieful. Ei vor sa o vada pe mama acelui arhimandrit, sa ii inteleaga temerile din priviri; sa vada strazile Beirutului inecate in sange. Acest lucru nu se intampla. Spectatorii il dau la o parte si, pe rand, trec prin fata intrarii scunde. Vocea lui Harut se aude la fel de incet: Preotii erau respectati in comunitatea lor. Tanarul arhimandrit, ingenunchiat la Mormant, isi aducea aminte de prima zi cand vazuse un calugar. imaginea acelui om, solid, cu barba pana la brau, cu sprancene stufose ce ii acopereau pe jumatatea de sus ochii negri, asociata cu povestirile mamei sale, ii crease impresia ca insusi Dumnezeu mergea pe strada intr-o icoana de carne. Amuzat, isi aminteste de impresia sa de nezdruncinat ca un calugar nu merge la toaleta. Convingere pe care o apara in fata celorlalti pustani din cartier cu care fura portocale din curtea mitropoliei. Toate acestea trecusera. Avea sa invete viata monahala din interior, uneori extaziat, alteori ingrozit sau dezgustat. Prima oara cand pasise pragul manastirii, prin poarta masiva de stejar captusita cu fier si nituri mari cat pumnul sau de copil, fusese coplesit de frica. Calugarii, diaconii si seminaristii mai mari, zidurile imense ale caselor care se intrepatrundeau pe vericala si orizontala formand labirinturi de nepatruns, vechi de sute si sute de ani, catedrala cu mozaicurile sale si cu cele treizeci si ceva de altare, totul, il apasa ca un aer greu pe care nu il putea respira. Plansese atunci si multe ori de atunci, noptile, cand mama ii lipsea cel mai mult. Au trecut ani pana s-a identificat cu aceste lucruri. Mama aparea acum ca un vis care nici macar dor nu ii mai provoca. Se straduia sa si-o aminteasca dar chipul ei se pierdea printre noile imagini care napadisera peste el in ultimii ani. incepuse ca baiat de strana, alaturi de alte zeci ca el, randuiti in jurul ceaslovului in functie de inaltime. Citea la lumina lumanarii cuvinte pe care nu le intelegea, canta melodii dupa ureche, prinzand din zbor modulatiile celorlalte voci pana cand, intr-o zi, s-a pomenit ca poate canta singur si ca fiecare cuvant din cartile groase ii era cunoscut. Asa invatase toate cele ale randuielii, auzindu-i pe altii, facand ceea ce faceau altii, la fel ca si celelalte zeci si zeci de generatii de pana la el. La orele de clasa era altceva. inca de la inceput dorise sa desluseasca lumina chipului lui Dumnezeu pe care o vazuse prima oara pe fata calugarului. Era suparat cand invata lucruri pe care nu le socotea necesare atingerii acelui scop. Cu toate acestea, acumula totul cu febrilitatea aceluia care nu dorea sa isi ofere timp pentru lucurile si mai putin importante. Dar oricat de mult a citit, oricat de mult a cautat prin biblioteci si arhivele de manuscrise, prin cele scrise de sfinti si invatati, chipul lui Dumnezeu ii ramasese ascuns pentru mult timp. Nici nu isi daduse seama cand lumina lui Dumnezeu nu ii mai era straina si era nedumerit ca aceasta revelatie nu era una de tip rational, ci un sentiment, o impletire a cunoasterii cu rugaciunea, care depasea in intensitate toate sentimentele pe care le experimentase si, in luminare, cele invatate pana atunci. Aceste ganduri i se perindau prin minte, intretaind rugaciunile pe care le facea ingenunchiat in fata Mormantului cu sufletul sfatiat de apropiata despartire. Frica de acum cativa ani, de cand intrase pe portile manastirii, il coplesea din nou. Se intorcea in lumea de unde venise, o lume care ii devenise straina. S-a ridicat de la Mormant sarutandu-i marmura calduta ce mirosea a ceara, ulei de candela si gaz lampant. in acest moment, prin fata incaperii de pe scena trece si ultimul spectator curios. Din culise se asteapta ca acesta sa-si ocupe locul si, imediat dupa aceea, sapte masinisti intra pe scena, apuca de margini mica incapere ducand-o undeva in spate, in afara razei vizuale a spectatorilor. Pe scena ramane doar Harut a carui voce se aude mai departe. in timp ce acesta vorbeste si se misca pe scena, mergand in directie inversa celei din care venise, prin fata spectatorilor trec strazile ierusalimului, de data aceasta luminate cu o lumina galbuie, stearsa, care arata spectatorilor aurora. Soarele, desigur, nu se va vedea. Aici regizorul poate interveni si introduce in scena personaje care se pot intersecta pe drum cu Harut: vanzatori de paine, comercianti care merg agale catre magazine, alti preoti sau maici care se duc spre Mormant. Vocea lui Harut: A strabatut din nou orasul pe stradutele care incepeau sa se lumineze, clatinandu-se, oprindu-se cateodata ca sa isi traga rasuflarea. Pana la ora cand trebuia sa plece spre aeroport a stat in chilia sa, pe marginea patului, privind prin ziduri, leganandu-se dintr-o parte in alta, gemand. inainte de inchiderea cortinei, regizorul poate adauga piesei o multime de alte peronaje si dialoguri, la libera sa alegere. De exemplu, cand Harut spune: "privind prin ziduri", regizorul poate imagina camera lui Harut foarte simplu, printr-un chenar desenat cu creta pe podeaua scenei, dincolo de care se pot desfasura ore intregi de actiune care pot reprezenta atat viata lui Harut de pana atunci, cat si viata altor personaje cunoscute lui; dialoguri, drame, banalitati. Vahe ar fi un personaj interesant, care ar contraria spectatorii. Argentinian, catolic, ortodox, seminarist in Brazilia, fost coleg cu Harut, franciscan, mirean, homosexual, tenor de coloratura, slab cu nasul mare. Vahe ar putea vorbi ore intregi despre cultura universla, ar putea canta alte ore si ar putea incerca sa demonstreze ca Sfantul Pavel si Hristos au fost homosexuali, incercand astfel sa-si justifice slabiciunea pentru Harut care, in momentul acesta, se leagana pe marginea patului, gemand, si nu aude argumentele lui Vahe: interpretarea cuvantului famen si reinterpretarea indemnului la abstinenta a apostolului neamurilor. Din pacate, Vahe nu ar putea juca personal in aceste acte. A disparut in lume dar nu inainte de a-i povestit lui Harut foarte multe experiente din viata sa. Daca nu ar fi atat de disperat, Harut ar putea povesti chiar acum acele lucruri. Emanuel ar fi alt personaj interesant, aflat in antiteza cu personajul anterior. Slab si el, foarte inalt, doarme pe pietre, si-ar dori foarte mult sa mearga pe apa. Lista personajelor ar putea continua la nesfarsit: Preoti cu har si fara har; episcopi cu har si fara har; maici din toate confesiunile, impartite si ele in cele cu har si cele fara har; mireni de toate culorile. Dupa cum spuneam, totul este la alegerea regizorului care, la un moment dat, va trage cortina punand astfel sfarsit primului act. Sfarsitul actului i | index 'pageview'); 